વિજય રૂપાણીએ દેશમાં અત્યાર સુધી ગરીબ, પીડિત, અંત્યોદય અને બેરોજગાર યુવાઓ પ્રત્યે જે ઉપેક્ષા સવાઈ હતી તેની આકરી આલોચના કરી હતી. મુખ્યમંત્રીએ કહ્યું હતું કે, કેન્દ્રમાં નરેન્દ્ર મોદીની સરકારે યુવાઓને કમાઈ, ગરીબોને દવાઈ અને બાળકોને પઢાઈનો જે કલ્યાણ અભિગમ અપનાવ્યો છે તેના પરિણામે ગરીબના ઘરમાં ગેસના ચુલાઓ પહોંચ્યા છે. ગરીબમાં ગરીબને સસ્તી દવાઓ અને સૌને સરળ શિક્ષણ મળે છે. વિજય રૂપાણીએ યુવાને કામ મળે તે માટે તક મળે તેવા હેતુથી વ્યવસાય કૌશલ્ય સાથે એન્પ્રેન્ટીસશીપ યોજના શરૂ કરી છે તેની ભૂમિકા આપી હતી. મુખ્યમંત્રીએ ઉમેર્યું હતું કે, વાયબ્રન્ટ સમિટને પગલે ગુજરાતમાં સાણંદ, ધોલેરા, દહેજ સહિતના વિસ્તારો ઉદ્યોગોથી ધમધમતા થયા છે. આના પરિણામે રાજ્યના યુવાધનને રોજગારીની વ્યાપક તક મળી છે. વિજય રૂપાણી કહ્યું હતું કે, હવે એપ્રેન્ટીસશીપ યોજના તહેત એક લાખ યુવાઓને સ્ટાઇપેન્ડ આપીને વધુ કૌશલ્યવાન બનાવવાના છે. મુખ્યમંત્રીએ ઉમેર્યું ટ્રેડ દ્વારા પોણા બે લાખ યુવાઓને તાલીમયુક્ત બનાવ્યા છે. ગુજરાતના યુવાના સ્કીલ ડેવલપમેન્ટથી સ્ટાર્ટઅપુ ઇન્ડિયા, સ્ટેન્ડઅપ ઇન્ડિયા, મેઇક ઇન ઇન્ડિયાને સાકાર કરવા રાજ્ય સરકાર સંકલ્પબદ્ધ છે એમ તેમણે જણાવ્યું હતું.